இதையடுத்து சிறுமியின் வயிற்றில் உருவான கரு பலாத்காரத்தால் உருவானது. அவரது விருப்பத்துக்கு மாறாக நிகழ்ந்த ஒன்று. இதனால் சிறுமியின் மனநிலை பாதிக்கப்படும். இதனால் 15 வயது சிறுமியின் வயிற்றில் வளரும் கருவைக் கலைக்கலாம் என நீதிபதி என்.ஆனந்தவெங்கடேஷ் உத்தரவிட்டார். மேலும் இதற்காக சிறுமியை போலீஸார் திருச்சி அரசு மகத்மா காந்தி மருத்துவமனையில் ஆகஸ்ட் 16ல் ஆஜர்படுத்த வேண்டும் என்ற நீதிபதி, இன்றே கருவைக் கலைக்க டீன் உரிய ஏற்பாடு செய்ய வேண்டும் என்றார். கருக் கலைப்புக்கு பிறகு மரபணு பரிசோதனைக்காக சிறுமி மற்றும் கருவின் ரத்த மாதிரியை சேகரிக்க வேண்டும். அந்த ரத்த மாதிரியை பரிசோதனைக்காக அனுப்ப வேண்டும் என்றார். அதுமட்டுமின்றி கருக் கலைக்கப்பட்ட பிறகு சிறுமி குணமடையும் வரை மருத்துவமனையில் தங்க வைத்து தேவையான சிகிச்சை அளிக்கவும், பின்னர் சிறுமியை அவரது பெற்றோரிடம் ஒப்படைக்க வேண்டும் என நீதிபதி உத்தரவு பிறப்பித்தார்.